Дора Габе
Гергьовско агне

chitanka.info

Агънца мънички,

агънца чудесни,

ще ви пеем скоро

на Гергьовден песни.

Свещи на рогцата

и венци на шии,

в черква ще ви гледат

всичките светии.

Ще ви чакат горе

ангелите Божи

и тревица прясна

всяко ще ви сложи.

От нас ще речете

много, много здраве,

дано никой ангел

да не ни забрави!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.